als_Latn dik_Latn sag_Latn
Vitin e ardhshëm shkollor Turqia do të heqë nga kurikulat shkollore ato leksione të biologjisë ku flitet për Teorinë e Evolucionit, të Charles Darvin.
Sipas Këshillit të Lartë të Arsimit në Turqi, kjo teori konsiderohet si kundër rrymës dhe tepër e ndërlikuar për t’u kuptuar nga nxënësit e klasës së tretë. Në përputhje me vlerat turke, kapitulli i titulluar “shfaqja e jetës dhe evolucioni” do të fshihet, pasi fëmijët e kësaj moshe nuk kanë nivelin e duhur për të kuptuar këto tematika, tha presidenti i Këshillit Arsimor Alparslan Durmus. Metodat për Teorinë e Evolucionit do të mund të studiohen vetëm nga studentët mbi 18 vjeç.
E formuluar nga Charles Darvin në shekullin e XIX, ajo mohohet nga feja, e cila thotë se bota u krijua nga Zoti, siç shpjegohet në Bibël dhe Kuran. Kjo nismë ka marrë kritika të shumta nga mbrojtësit e arsimimit laik në Turqi, të cilët thonë se ky program edukativ cënon themelet e shtetit modern, laik turk, të themeluar nga Mustafa Qemal Ataturku. TV KLAN
als_Latn als_Latn als_Latn